CELEX: 62017CN0185
Language: da
Date: 2017-04-10 00:00:00
Title: Sag C-185/17: Anmodning om præjudiciel afgørelse indgivet af Administrativen sad Varna (Bulgarien) den 10. april 2017 — Nachalnik na Mitnitsa Varna mod Saksa OOD

3.7.2017   
            
            
               DA
            
            
               Den Europæiske Unions Tidende
            
            
               C 213/21
            
         Anmodning om præjudiciel afgørelse indgivet af Administrativen sad Varna (Bulgarien) den 10. april 2017 — Nachalnik na Mitnitsa Varna mod Saksa OOD
   (Sag C-185/17)
   (2017/C 213/27)
   Processprog: bulgarsk
   
      Den forelæggende ret
   
   Administrativen sad Varna
   
      Parter i hovedsagen
   
   
      Sagsøger: Nachalnik na Mitnitsa Varna
   
      Sagsøgt: Saksa OOD
   
      Præjudicielle spørgsmål
   
   
               1)
            
            
               Betyder den regel, der er indeholdt i forklaringen i tabel 3 i standard EN 590, nu EN 590:2014, hvorefter »[d]et er muligt at undlade at anvende definitionen af gasolie i Den Europæiske Unions toldtarif på de klasser, der er bestemt til brug i arktisk klima og i klima med hårde vintre« [fri oversættelse], at det er muligt, at de almindelige regler i den supplerende bestemmelse 2 til toldtariffens kapitel 27, litra d) og e), for så vidt angår denne type brændstof ikke gælder med henblik på tarifering af varen?
            
         
               2)
            
            
               Såfremt det første spørgsmål besvares bekræftende, og såfremt den vare, for hvilken der opstår toldskyld, svarer til definitionen af »dieselolie til anvendelse i arktisk klima og i klima med hårde vintre« i henhold til standard EN 590: Skal denne vare da tariferes under kode 2710 19 43 i den kombinerede nomenklatur for »gasolier«, og skal de almindelige regler i den supplerende bestemmelse 2 til kapitel 27, litra d) og e), i den fælles toldtarif anvendes?
            
         
               3)
            
            
               Såfremt det første spørgsmål besvares bekræftende: Efter hvilke kriterier skal det bedømmes, hvornår definitionen af gasolie i henhold til Den Europæiske Unions toldtarif skal anvendes, og hvornår kravene og metoderne til undersøgelse i henhold til standard EN 590 skal anvendes med henblik på tarifering af varen?
            
         
               4)
            
            
               Er de undersøgelsesmetoder og -indikatorer, der er anført i den supplerende bestemmelse 2 til toldtariffens kapitel 27, litra d) og e), tilstrækkelige til at karakterisere en vare som »gasolie« fuldstændigt og præcist, eller skal der tages hensyn til alle kemiske indikatorer, der er kendetegnende for varen?